द स्कार्लेट लेटर: ए रोमांस  ये अमेरिकी लेखक नथनिएल हव्थोर्ने द्वारा लिखित ऐतिहासिक उपन्यास है, जिसे १८५० में प्रकाशित किया गया था। १६४२ से १६४९ के दौरान मैसाचुसेट्स बे कॉलोनी में स्थापित ये उपन्यास हेस्टर प्राइन की कहानी बताता है। प्राइन एक अविवाहीत होते हुए बेटी को जन्म देती है, और फिर पश्चाताप और गरिमा का एक नया जीवन बनाने के लिए संघर्ष करती है। सजा के तौर पर, उसे एक लाल रंग का अक्षर "ए" ("एडल्ट्री" - व्यभिचार के लिए) पहनना होगा। कई धार्मिक और ऐतिहासिक संकेतों से युक्त, ये उपन्यास कानूनवाद, पाप और अपराध के विषयों की खोज करता है।, .   .  :  , 2004: 136. 

द स्कार्लेट लेटर ये संयुक्त राज्य अमेरिका में पहली बार बड़े पैमाने पर उत्पादित पुस्तकों में से एक थी। पहली बार प्रकाशित होने पर यह लोकप्रिय थी और इसे अमेरिकी साहित्य की एक क्लासिक कृति माना जाता है। इसे आमतौर पर महान अमेरिकी उपन्यासों में सूचीबद्ध किया जाता है। (           ' "";    ,        " ".)इसने कई फ़िल्म, टेलीविज़न और मंच रूपांतरणों को प्रेरित किया है। आलोचकों ने द स्कार्लेट लेटर को एक उत्कृष्ट कृति के रूप में वर्णित किया है, और उपन्यासकार डी.एच. लॉरेन्स ने इसे "अमेरिकी कल्पना का एक आदर्श कार्य" कहा है। 

 कथा 
बोस्टन, मैसाचुसेट्स में, हेस्टर प्राइन की सजा देखने के लिए भीड़ इकट्ठा होती है, जो एक युवा महिला है जिसने अज्ञात पितृत्व वाले बच्चे को जन्म दिया है। वह तीन घंटे तक चौक में खड़ी रहती है, सार्वजनिक अपमान के सामने, और अपने जीवन के बाकी समय के लिए लाल रंग का "ए" पहनती है। लेकिन वह अपने बच्चे के पिता का नाम बताने से इनकार करती है। 

हेस्टर भीड़ में एक परिचित व्यक्ति को देखकर हैरान हो जाती है, जो उसका लंबे समय से खोया हुआ पति है, जिसे समुद्र में खो जाने का अनुमान लगाया गया था। उसे कहानी का पता चलता है और वह उस आदमी के पिता को खोजने की कसम खाता है। वह एक नया नाम चुनता है, रोजर चिलिंगवर्थ।

रेवरेंड जॉन विल्सन और हेस्टर के चर्च के मंत्री, आर्थर डिम्सडेल, उससे सवाल करते हैं, लेकिन वह अपने प्रेमी का नाम बताने से इनकार करती है। जब वह अपनी जेल की कोठरी में वापस आती है, तो जेलर चिलिंगवर्थ को बुलाता है, जो अब एक चिकित्सक है, ताकि वह अपनी जड़ी-बूटियों से हेस्टर और उसके बच्चे को शांत कर सके। वह और हेस्टर अपनी शादी के बारे में खुलकर बात करते हैं। चिलिंगवर्थ यह जानना चाहता है कि हेस्टर के बच्चे का पिता कौन है, लेकिन हेस्टर बतानेसे इनकार कर देता है। चिलिंगवर्थ हेस्टर के बच्चे के पिता को मारने की धमकी देता है यदि हेस्टर कभी किसी को बतादे कि चिलिंगवर्थ उसका पति है।

जेल से रिहा होने के बाद, हेस्टर शहर के बहर एक झोपड़ी में बस जाती है और अपनी सुई-धागे की कारीगरी से मामूली जीविका कमाती है। उसकी बेटी पर्ल के कोई दोस्त नहीं है। जैसे-जैसे वह बड़ी होती जाती है, वह मनमौजी और अनियंत्रित होती जाती है। उसके आचरण से विवाद पैदा होता है, और चर्च के सदस्य सुझाव देते हैं कि पर्ल को हेस्टर से दूर कर दिया जाए। हेस्टर हताश होकर डिम्सडेल से मांग करती है, और मंत्री राज्यपाल को मना लेते है कि पर्ल को हेस्टर की देखभाल में रहने दिया जाए।

चूंकि डिम्सडेल का स्वास्थ्य खराब होने लगा है, इसलिए चिलिंगवर्थ उसकी देखभाल करता है। चिलिंगवर्थ को संदेह होने लगता है कि मंत्री की बीमारी किसी छुपाए हुए अपराध की भावना का परिणाम है। वह मंत्री पर मनोवैज्ञानिक दबाव डालता है क्योंकि उसे संदेह है कि डिम्सडेल ही पर्ल का पिता है। एक शाम, चिलिंगवर्थ मंत्री की छाती पर एक प्रतीक देखता है जो उसकी शर्म को दर्शाता है। अपने दोषी विवेक से पीड़ित, एक रात डिम्सडेल उस चौक पर जाता है जहाँ हेस्टर को सालों पहले सज़ा दी गई थी और अपना अपराध स्वीकार करता है लेकिन दिन के उजाले में सार्वजनिक रूप से ऐसा करने का साहस नहीं जुटा पाता। हेस्टर जंगल में डिम्सडेल से मिलती है और उसे अपने पति और बदला लेने की उसकी इच्छा के बारे में बताती है। वह डिम्सडेल को गुप्त रूप से बोस्टन से जहाज पर यूरोप जाने के लिए मना लेती है जहाँ वे नए सिरे से जीवन शुरू कर सकते हैं। 

अगले दिन, डिम्सडेल अपने सबसे प्रेरणादायक उपदेशों में से एक देता है। हालाँकि, जैसे ही जुलूस चर्च से निकलता है, डिम्सडेल अपना पाप स्वीकार करता है, और हेस्टर की बाहों में मर जाता है। चिलिंगवर्थ अपना बदला खो देता है और एक साल के भीतर मर जाता है और पर्ल को न्यू इंग्लैंड और यूरोप दोनों में एक बड़ी विरासत छोड़ जाता है। हेस्टर और पर्ल उसके तुरंत बाद यूरोप के लिए निकल जाते हैं।

कई सालों के बाद, हेस्टर पर्ल के बिना अपनी झोपड़ी में लौटती है और लाल रंग का अक्षर पहनना शुरू कर देती है। जब वह मरती है, तो उसे डिम्सडेल की कब्र के पास दफनाया जाता है, और उनके कब्र पर लाल रंग में अक्षर "ए" लिखा जाता हैं।

 लेखन 
द स्कार्लेट लेटर को पहली बार १८५९ के वसंत में टिकनर और फील्ड्स द्वारा प्रकाशित किया गया था, जो हव्थोर्ने के सबसे लाभदायक दौर की शुरुआत थी।, .   .  :  , 2004: 136.  यह किताब तुरंत ही बेस्ट-सेलर बन गई। इसके शुरुआती प्रकाशन से सलेम के मूल निवासियों ने व्यापक विरोध किया, जिन्हें हव्थोर्ने द्वारा अपनी प्रस्तावना में उनके चित्रण से सहमति नहीं थी। 

इसके प्रकाशन पर, हॉथोर्न के मित्र और आलोचक एवर्ट ऑगस्टस ड्यूकिन्क ने कहा कि उन्हें लेखक की वाशिंगटन अर्विंग की शैली की कहानियाँ अधिक पसंद हैं। हेनरी वाड्सवर्थ लांगफेलो की १८५५ की कविता "द सॉन्ग ऑफ हियावाथा" के साथ टिका करते हुए अंग्रेजी लेखिका जॉर्ज इलियट कहती है की ये दोनो, "अमेरिकी साहित्य में दो सबसे स्वदेशी और उत्कृष्ट रचनाएं" हैं।,  .       ' .  :    , ., 1973: 162. 

 फ़िल्में 
इस उपन्यास पर कई फ़िल्में बनी हैं।
 साल  फ़िल्म  फिल्म निर्देशक  अभिनेते हेस्टर प्राइन  आर्थर डिम्सडेल  रोजर चिलिंगवर्थ १९०८  द स्कार्लेट लेटर  सिडनी ओल्कोट  जीन गौंटियर    १९११  द स्कार्लेट लेटर  जोसेफ डब्ल्यू. स्माइली, जॉर्ज लोएन टकर  ल्यूसिल यंग  किंग बैगोट  विलियम रॉबर्ट डेली १९२६  द स्कार्लेट लेटर  विक्टर सीस्ट्रॉम  लिलियन गिश  लार्स हैन्सन  हेनरी बी. वाल्थॉल १९३४  द स्कार्लेट लेटर  (2012),  ;       ,  ,( ,  ).  रॉबर्ट जी. विग्नोला  कोलीन मूर  हार्डी अलब्राइट  हेनरी बी. वाल्थॉल १९७३  द स्कार्लेट लेटर  विम वेंडर्स  सेंटा बर्गर  लू कास्टेल  हंस क्रिश्चियन ब्लेच १९९५  द स्कार्लेट लेटर  रोलाण्ड जोफ़े  डेमी मूर  गेरी ओल्डमन  रॉबर्ट डुव्हाल २०१०  इझी ए  विल ग्लुक  एमा स्टोन    

 सन्दर्भ 

श्रेणी:अमेरिकी उपन्यास
श्रेणी:अंग्रेजी उपन्यास